### Beslutning

Nanni Nielsen, Kurt Dam, Mathias Kristensen, Oliver Krogh, Marius Poulsen og Ragner Kjær kunne tiltræde indstillingen med følgende bemærkninger:

 Inden for lokalplanens delområde 2 ændres etageantallet på bygningerne som vist på første kort i bilag til notat af 11. maj 2017 fra Magistratsafdelingen for Teknik og Miljø.

 På [adresse] gives der mulighed for at udnytte tagetagen på anden sal.

 Det præciseres, at der tages hensyn til de bevaringsværdige træer i forbindelse med anlæg af stiforbindelse fra delområde 4 til [adresse].

 Helge Christoffersen var forhindret i at deltage i udvalgets behandling af sagen den 15. maj 2017.

Endelig vedtagelse af forslag til Lokalplan 1031, Omdannelse af [adresse], Risskov, forslag til Tillæg til Kommuneplan 2013, forslag til udbygningsaftale og forslag til Sammenfattende redegørelse om miljøvurdering

### Resumé

Lokalplanområdet omfatter i store træk arealet anvendt til [adresse] i Risskov i et område beliggende mellem [adresse], [adresse], Solbakken, strandarealet, Mikael Klausen, [adresse], [adresse] og Asylvej.

 Formålet med lokalplanen er at muliggøre en ændring af anvendelsen af området fra offentlige formål (hospital) til boligformål. Det forudsættes, at der i alt bliver 1.050 – 1.200 nye boliger.

 En omdannelse af hospitalsområdet til boligformål forudsætter en ændring af kommuneplanens rammer for lokalplanlægning. Der er derfor udarbejdet et forslag til tillæg til kommuneplanen.

 [adresse] har fra ejeren af lokalplanområdet modtaget en opfordring til at indgå en frivillig udbygningsaftale og har forhandlet herom.

 Der er udarbejdet en miljørapport om planforslagenes påvirkning.   I perioden fra den 23. august 2016 til den 18. oktober 2016 har forslag til lokalplan, kommuneplantillæg, udbygningsaftale og miljørapport været offentligt fremlagt. I høringsperioden indgik et borgermøde den 6. september 2016 arrangeret i samarbejde med Vejlby-Risskov Fællesråd. Der deltog ca. 100 personer.

 Der er i høringsperioden modtaget 44 indsigelser og bemærkninger fra myndigheder, firmaer, foreninger og privatpersoner. Der indgår 7 underskriftindsamlinger.

 Indsigelser og bemærkninger kan inddeles i følgende temaer:
 ·         Trafik
 ·         Bygningsomfang
 ·         Bygningsudseende
 ·         Kirkegård
 ·         Ubebyggede arealer
 ·         Kapacitet i skole og børneinstitutioner
 ·         Virksomhedsstøj fra børnehave
 ·         Byggelinjer
 ·         El-forsyning
 ·         Affald
 ·         Salg af [adresse]·         Manglende åbenhed i planprocessen
 ·         Behov for flere visualiseringer
 ·         Invester i sociale og kulturelle muligheder

 Der er efter den offentlige høring gennemført fire supplerende høringer om foreslåede ændringer i lokalplanforslaget.

 Der er udarbejdet et projekt for nye cykelstier på [adresse].

### Indstilling

At 1) forslag til Lokalplan 1031, Omdannelse af [adresse], Risskov vedtages endeligt med de ændringer, der fremgår af indstillingens afsnit 5.5,

 At 2) forslag til Tillæg nr. 74 til Kommuneplan 2013 vedtages endeligt med de ændringer, der fremgår af indstillingens afsnit 5.5,

 At 3) forslag til udbygningsaftale vedtages endeligt,

 At 4) den sammenfattende redegørelse om miljøvurdering vedtages, som den fremgår af indstillingens afsnit 6, og

 At 5) indsigelser og bemærkninger besvares, som det fremgår af indstillingens afsnit 5.4, og

 At 6) projekt for anlæg af cykelstier på [adresse] (jf. indstillingens afsnit 5.6) optages på kommunen anlægsprogram til udførelse i 2018 eller 2019.

### Sagens forløb

06-04-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-04-2017 Magistraten
Fremsendes til [adresse] med bemærkning, at Magistraten i mødet den 18. april 2017 anbefaler, at byrådet tiltræder Magistratsafdelingen for Teknik og Miljøs indstilling af 28. marts 2017.

 Rådmand Amanda Christensen kan på nuværende tidspunkt ikke stemme for nedlæggelse af kirkegården.

 Mark Jeppesen tog forbehold.

 Henriette Christoffersen deltog ikke i sagens behandling.
 26-04-2017 [adresse]
Fremsendes til Teknisk Udvalg til behandling i henhold til beslutning i byrådets møde den 26. april 2017.
 08-05-2017 Teknisk Udvalg
Sagens behandling udsat.
 10-05-2017 [adresse]
Sagens behandling blev udsat i byrådets møde den 10. maj 2017.
 22-05-2017 Teknisk Udvalg
Nanni Nielsen, Kurt Dam, Mathias Kristensen, Oliver Krogh, Marius Poulsen og Ragner Kjær kunne tiltræde indstillingen med følgende bemærkninger:

 Inden for lokalplanens delområde 2 ændres etageantallet på bygningerne som vist på første kort i bilag til notat af 11. maj 2017 fra Magistratsafdelingen for Teknik og Miljø.

 På [adresse] gives der mulighed for at udnytte tagetagen på anden sal.

 Det præciseres, at der tages hensyn til de bevaringsværdige træer i forbindelse med anlæg af stiforbindelse fra delområde 4 til [adresse].

 Helge Christoffersen var forhindret i at deltage i udvalgets behandling af sagen den 15. maj 2017.
 07-06-2017 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2017 har vedtaget Magistratens indstilling i overensstemmelse med erklæring fra Teknisk Udvalg af 22. maj 2017.

 Laus Lassen og Benny Sørensen kunne ikke tiltræde indstillingen.

 Rådmand Amanda Christensen kunne tiltræde med den ændring, at der ikke bygges på kirkegården på nuværende tidspunkt.